Kiviõlis toimuv külgkorvide MM-etapp toob taas Eestisse kogu külgkorvisõitjate maailmaparemiku eesotsas kaheksakordse hollandlasest maailmameistri Daniel Willemseniga. MM-etapi toimumisega samal ajal võetakse tuhamäel üles ka üks Filmitalgute maailmalõpu projekti episood ning Filmitalgutes osalev lauljatar Lenna Kuurmaa esitab Kiviõlis esmakordselt oma spetsiaalselt filmi jaoks loodud laulu. Kõigil kohalolijatel on aga võimalik filmi massistseenides osaleda.  Vahelduseks sportlikule poolele toimub motofestivalil publikule hulgaliselt mänge ning püsti pannakse suur peotelk, kus esimese päeva õhtul astuvad üles mainitud stoner-rocki täht Nevesis ning legendaarne Smilers.